
Здравейте, преди време работех в една фирма в която стана пожар, трудовата ми кножка изгоря, тогавашният ми работодател ми направи нова, но от съответната година. Как мога да си възстановя трудовия стаж от преди 2003 г. Като при положение че някои от фирмите вече не съществуват. Благодаря. 


 

Трудов стаж
===========

 

Здравейте, г-жо Маринова,


в случая е приложим ЗАКОН ЗА УСТАНОВЯВАНЕ НА ТРУДОВ И ОСИГУРИТЕЛЕН СТАЖ ПО СЪДЕБЕН РЕД, ако се касае за трудов стаж след 1999 г. , както и времето, което се зачита за трудов стаж и за трудов стаж при пенсиониране, положен до 31 декември 1999 г. съгласно действащите дотогава разпоредби.  

Искът за установяване на трудов и осигурителен стаж се предявява пред районния съд по постоянния адрес на ищеца.  

Искът за установяване на трудов стаж се предявява срещу работодателя и съответното териториално поделение на Националния осигурителен институт, а ако работодателят е прекратил дейността си и няма правоприемник – само срещу съответното териториално поделение на Националния осигурителен институт.  

Касае се за специфично съдебно производство, при което трудно се допускат свидетелски показания, като са необходими документи като когато осигурителят е прекратил дейността си, без да има правоприемник, се представя удостоверение от съответното териториално поделение на Националния осигурителен институт, че в архивното стопанство липсват писмени данни за претендирания стаж.


Поздрави,  

адв. Николина Митова  

тел. 0898 303092


